440.06 REGOLAMENTI DWAR PROĊESSAR TA’ DATA PERSONALI (KOPERAZZJONI MILL-PULIZIJA U ĀUDIZZJARJA F’MATERJI KRIMINALI) L-AVVIŻ LEGALI 198 tal-2011. L-AVVIŻ LEGALI 198 tal-2011. 1. Titolu. It-titolu ta’ dawn ir-regolamenti huwa Regolamenti dwar Proċessar ta’ Data Personali (Koperazzjoni mill-Pulizija u Āudizzjarja f’Materji Kriminali). 2. Tifsir. (1) F’dawn ir-regolamenti, kemm il-darba r-rabta tal-kliem ma teħtieġx xort’oħra: "l-Att " tfisser l-Att dwar il-Protezzjoni u l-Privatezza tad-Data; Kap. 440. Kap. 440. " awtoritajiet nazzjonali kompetenti " tfisser il-Pulizija, id-Dwana, l-awtoritajiet ġudizzjarji u awtoritajiet nazzjonali oħra li huma awtorizzati bil-liġi nazzjonali biex jipproċessaw data personali għall-finijiet ta’ koperazzjoni mill-pulizija u dik ġudizzjarja f’materji kriminali; " il-Kummissarju " tfisser il-Kummissarju għall-Informazzjoni u l-Protezzjoni tad-Data, maħtur taħt l-artikolu 36 tal-Att; " riferiment " tfisser l-immarkar ta’ data personali maħżuna ming ﬂajr l-għan li jiġi limitat l-ipproċessar tagħhom fil-futur; u "ssiranonima" tfisser il-modifika ta’ data personali b’dak il-mod li d-dettalji dwar ċirkostanzi personali jew materja li ma jkunux jistgﬂu jiġu aktarattribwiti jew ikunu jistgħu jiġu attribwiti biss b’investiment sproporzjonat ta’ żmien, nefqa u xogħol lil persuna fiżika identifikata jew li tista’ tiġi identifikata. (2) It-tifsiriet li jinsabu fl-artikolu 2 tal-Att għandhom japplikaw għal dawn ir-regolamenti, kemm-il darba r-rabta tal-kliem ma teħtieġx xort’oħra u mingħajr ħsara għad-disposizzjonijiet tas-sub regolament (1). 3. Għan u kamp ta’ applikazzjoni. (1) L-għan ta’ dawn ir-regolamenti hu biex jiġi żgurat livell għoli ta’ protezzjoni tad-drittijiet u l-libertajiet fundamentali ta’ persuni fiżiċi, u b’mod partikolari d-dritt tagħhom għall-privatezza, fir-rigward tal-ipproċessar ta’ data personali fil-qafas ta’ koperazzjoni mill-pulizija u ġudizzjarja f’materji kriminali, provdut fit-Titolu VI tat-Trattat dwar l-Unjoni Ewropea, filwaqt li jiġi garantit livell għoli ta’ sigurtà pubblika. (2) Skont dan ir-regolament, l-awtoritajiet nazzjonali kompetenti gﬂandhom jipproteġu d-drittijiet u l-libertajiet fundamentali ta’ persuni fiżiċi, u b’mod partikolari d-dritt tagħhom għall-privatezza meta, għall-fini tal-prevenzjoni, l-investigazzjoni, l-iskoperta jew il-prosekuzzjoni ta’ reati kriminali jew l-esekuzzjoni ta’ pieni kriminali, id-data personali: (a) tkun trasmessa jew ġiet trasmessa jew ssir disponibbli lill-awtoritajiet kompetenti fi Stati Membri oħra jew lill-awtoritajiet jew sistemi ta’ informazzjoni mwaqqfa abbażi tat-Titolu VI tat-Trattat dwar l-Unjoni Ewropea; jew (b) tiġi jew tkun ġiet riċevuta mingħand awtoritajiet kompetenti fi Stati Membri oħra jew minn awtoritajiet jew permezz ta’ sistemi ta’ informazzjoni stabbiliti abbażi tat-Trattat dwar l-Unjoni Ewropea jew it-Trattat li jistabbilixxi l-Komunità Ewropea. (3) L-Att għandu jiġi estiż biex japplika għall-ipproċessar imsemmi fis-sub regolamenti (1) u (2), daqstant kemm hu provdut f’dawn ir-regolamenti. 4. Prinċipji ta’ legalità, proporzjonalità u fini. (1) Id-data personali tista’ tinġabar biss mill-awtoritajiet nazzjonali kompetenti għall-finijiet speċifikati, espliċiti u leġittimi fil-qafas tal-kompiti tagħhom u tista’ tiġi bissi pproċessata għall-istess fini li għalih tkun inġabret id-data. L-ipproċessar ta’ data għandu jkun legali u adegwat, rilevanti u mhux eċċessiv f’relazzjoni għall-finijiet li tinġabar għalihom. (2) Aktar ipproċessar għal xi għan ieħor għandu jkun biss permess jekk: (a) ma jkunx inkompatibbli mal-finijiet li għalih tkun inġabret id-data; (b) l-awtoritajiet nazzjonali kompetenti huma awtorizzati jipproċessaw dik id-data għal dak il-għan ieħor kif hemm fil-liġi nazzjonali li tapplika; u (ċ) l-ipproċessar huwa meħtieġ u proporzjonat għal dak il-għan l-ieħor. (3) L-awtoritajiet nazzjonali kompetenti jistgħu wkoll jipproċessaw aktar id-data personali għall-finijiet storiċi, statistiċi jew xjentifiċi, sakemm dawn jipprovdu salvagwardji xierqa, bħalma huma dawk li d-data ssiranonima. 5. Rettifika, tħassir umblukkar. (1) Id-data personali għandha tiġi rettifikata jekk din ma tkunx preċiża u, meta jkun possibbli u meħtieġ, kompletata jew aġġornata. (2) Id-data personali għandha titħassar jew ssira nonima meta ma tkunx aktar meħtieġa għall-finijiet li għalihom tkun inġabret leġittimament jew tkun leġittimament ipproċessata aktar. L-arkivjar ta’ dik id-data f’sett ta’ data separata għall-perjodu stabbilit skont il-liġi nazzjonali m’għandux jiġi affettwat b’din id-disposizzjoni. (3) Id-data personali għandha tiġi mblukkata minflok ma titħassar jekk hemm bażi raġonevoli biex jiftiehem li t-tħassir jista’ jaffettwa l-interessi leġittimi tas-suġġett tad-data. Id-datamblu kkata għandha tiġi pproċessata biss għall-fini li tkun ipprevjeniet it-tħassir tagħha. (4) Meta d-data personali tkun tinsab f’deċiżjoni jew inkartament ġudizzjarju relatat mal-ħruġ ta’ deċiżjoni ġudizzjarja, ir-rettifika, it-tħassir jew l-imblukkar għandhom jitwettqu skont ir-regoli nazzjonali dwar proċedimenti ġudizzjarji. 6. Termini perentorji għat-tħassir u r-reviżjoni stabbiliti. Għandhom jiġu stabbiliti termini perentorji adatti għat-tħassir ta’ data personali jew għal reviżjoni perjodika tal-ħtieġa ta’ ħżin tad-data. Miżuri proċedurali għandhom jiżguraw li dawn it-termini perentorji jiġu osservati. 7. Data personali sensittiva. L-ipproċessar ta’ data personali sensittiva għandu jkun permess biss meta dan ikun strettament meħtieġ u bla ħsara għal salvagwardji xierqa kif provdut jew kif jiġi stipulat fil-liġi nazzjonali. 8. Deċiżjonijiet individwali awtomatizzati. Deċiżjoni li tipproduċi effett legali kuntrarju għas-suġġett tad-data jew li taffettwah b’mod konsiderevoli u li hija bażata unikament fuq ipproċessar ta’ data awtomatizzat maħsub biex jivvaluta ċerti aspetti personali relatati mas-suġġett tad-data, għandha tkun permessa biss jekk tkun awtorizzata minn liġi li tistabbilixxi wkoll miżuri għas-salvagwardja tal-interessi leġittimi tas-suġġett tad-data. 9. Verifika tal-kwalità ta’ data li tinġabar jew issir disponibbli. (1) L-awtoritajiet nazzjonali kompetenti għandhom jieħdu l-passi kollha raġonevoli biex jipprovdu li data personali li ma tkunx preċiża, kompleta jew ma tkunx ġiet aġġornata ma tiġix trasmessa jew ssir disponibbli. Għal dak il-għan, l-awtoritajiet nazzjonali kompetenti għandhom, sa fejn ikun prattikabbli, jivverifikaw il-kwalità tad-data personali qabel ma din tintbagħat jew issir disponibbli. Sa fejn huwa possibbli, fit-trasmissjonijiet kollha ta’ data, għandha tiżdied dik l-informazzjoni disponibbli li tkun tippermetti lill-awtorità tal-Istat Membru destinatarju tivvaluta l-grad ta’ preċiżjoni, il-kompletezza, l-aġġornament u l-affidabbiltà. (2) Jekk jirriżulta li tkun ġiet trasmessa data mhux preċiża, jew li tkun ġiet trasmessa data b’mod mhux leġittimu, id-destinatarju għandu jiġi avżat mingħajr dewmien. Id-data għandha tiġi rettifikata, imħassra jew imblukkata mingħajr dewmien skont ir-regolament 5. (3) Meta data personali tkun intbagħtet lill-awtoritajiet nazzjonali kompetenti mingħajr talba speċifika, dawk l-awtoritajiet li jkunu qegħdin jirċievu l-informazzjoni għandhom jivverifikaw mingħajr dewmien jekk din id-data hijiex meħtieġa għall-fini li għalih tkun intbagħtet. 10. Termini perentorji. (1) Mat-trasmissjoni tad-data jew meta d-data ssir disponibbli, l-awtorità li tittrasmetti tista’ b’konformità mal-liġi nazzjonali tagħha u skont ir-regolamenti 5 u 6, tindika t-termini perentorji biex tinżamm d-data, u meta dawn jiskadu, id-destinatarju għandu jħassar jew jimblokka d-data jew jirrevedi jekk din tkunx għadha meħtieġa jew le. Dan l-obbligu m’għandux ikun japplika jekk, fil-ﬂin tal-iskadenza ta’ dawn it-termini perentorji, id-data tkun meħtieġa għal xi investigazzjoni attwali, prosekuzzjoni ta’ reati kriminali jew infurzar ta’ pieni kriminali. (2) Meta l-awtorità li tittrasmetti ma tkunx indikattermini perentorji skont is-subregolament (1), għandhom japplikaw it-termini perentorji imsemmija fir-regolamenti 5 u 6 għaż-żamma tad-data kif provdut taﬂtil-liġi nazzjonali tal-awtorità li tkun qegħda tirċievi l-informazzjoni. 11. Reġistrazzjoni u dokumentazzjoni. (1) L-awtoritajiet nazzjonali kompetenti għandhom jiżguraw li t-trasmissjonijiet kollha ta’ data personali għandhom ikunu reġistrati jew dokumentati għall-finijiet ta’ verifika tal-legalità tal-ipproċessar tad-data, awto-monitoraġġ u li tiġi żgurata l-integrità u s-sikurezza xierqa tad-data. (2) Ir-reġistri jew id-dokumentazzjoni mħejjija taħt is-subregolament (1) għandhom jiġu komunikati lill-Kummissarju biex jikkontrolla l-protezzjoni tad-data. Il-Kummissarju għandu juża din l-informazzjoni biss biex jikkontrolla l-protezzjoni tad-data u biex ikun żgurat l-ipproċessar adatt tad-data kif ukoll l-integrità u s-sikurezza tad-data. 12. Data personali li tkun waslet minn Stat Membru ieħor. (1) Id-data personali li tkun waslet jew li ġiet disponibbli mill-awtorità kompetenti ta’ Stat Membru ieħor tista’, f’konformità mal-ħtiġiet tar-regolament 4(2), tiġi aktar proċessata minn awtorità nazzjonali kompetenti biss għall-finijiet li ġejjin minbarra dawk li gﬂalihom din tkun ġiet trasmessa jew saret disponibbli: (a) il-prevenzjoni, l-investigazzjoni, l-iskoperta jew il-prosekuzzjoni ta’ reati kriminali jew l-esekuzzjoni ta’ pieni kriminali minbarra dawk li għalihom din tkun ġiet trasmessa jew saret disponibbli; (b) proċedimenti ġudizzjarji u amministrattivi oħra li jkollhom x’jaqsmu direttament mal-prevenzjoni, l-investigazzjoni, l-iskoperta jew il-prosekuzzjoni ta’ reati kriminali jew l-esekuzzjoni ta’ pieni kriminali; (ċ) il-prevenzjoni ta’ xi theddida immedjata u serja għas-sigurtà pubblika; jew (d) għal kull għan ieħor biss bil-kunsens minn qabel tal-awtorità li tittrasmetti jew bil-kunsens tas-suġġett tad-data, mogħti f’konformità mal-liġi nazzjonali. (2) L-awtoritajiet nazzjonali kompetenti jistgħu wkoll jipproċessaw aktar id-data personali trasmessa mill-awtoritajiet kompetenti ta’ Stati Membri oħra għal finijiet storiċi, statistiċi jew xjentifiċi, sakemm l-Istati Membri jipprovdu salvagwardji xierqa, bħalma huma dawk li d-data ssiranonima. 13. Restrizzjonijiet fl-ipproċessar. (1) Meta jipproċessaw data personali li tkun oriġinat minn awtoritajiet kompetenti fi Stati Membri oħra, l-awtoritajiet nazzjonali kompetenti għandhom jiżguraw konformità ma’ restrizzjonjiet ta’ proċessar speċifiċi applikabbli taħt il-liġi tal-awtorità li tkun qegħda tittrasmetti. (2) Meta data personali trasmessa minn awtoritajiet nazzjonali kompetenti tkun soġġetta għal restrizzjonijiet speċifiċi ta’ proċessar taħt il-liġi nazzjonali, l-awtorità kompetenti nazzjonali li tkun qegħda tipprovdi l-informazzjoni għandha tinforma lill-awtorità destinatarja b’dawk ir-restrizzjonijiet. (3) Meta jkun qed jiġi applikat is-sub regolament (2), l-awtoritajiet nazzjonali kompetenti m’għandhomx japplikaw restrizzjonijiet dwar trasmissjonijiet ta’ data lil awtoritajiet kompetenti fi Stati Membri oħra jew li l aġenziji jew korpi stabbiliti skont it-Titolu VI tat-Trattat dwar l-Unjoni Ewropea ħlief dawk applikabbli għal trasmissjonijiet ta’ data nazzjonali bħal dawk. 14. Trasferiment lill-awtoritajiet kompetenti fi Stati terzi jew lil korpi internazzjonali. (1) L-awtoritajiet nazzjonali kompetenti għandhom jipprovdu li d-data personali trasmessa jew magħmula disponibbli mill-awtorità kompetenti ta’ Stat Membru ieħor tista’ tiġi trasferita lil Stati terzi jew lil korpi internazzjonali biss jekk: (a) din tkun meħtieġa għall-prevenzjoni, l-investigazzjoni, l-iskoperta jew il-prosekuzzjoni ta’ reati kriminali jew l-esekuzzjoni ta’ pieni kriminali; (b) l-awtorità destinatarja fl-Istat terz jew il-korp internazzjonali destinatarju jkunu responsabbli għall-prevenzjoni, investigazzjoni, skoperta jew il-prosekuzzjoni ta’ reati kriminali jew l-esekuzzjoni ta’ pieni kriminali; (ċ) l-awtorità tal-Istat Membru li mingħandu tkun inkisbet id-data tat il-kunsens tagħha għat-trasferiment f’konformità mal-liġijiet nazzjonali relattivi; u (d) l-awtorità tal-Istat terz jew il-korp internazzjonali involut jiżgura livell adegwat ta’ protezzjoni għall-ipproċessar ta’ data maħsub. (2) Għandu jkun permess biss it-trasferiment mingħajr kunsens minn qabel skont is-sub regolament (1)(ċ) jekk it-trasferiment tad-data jkun essenzjali għall-prevenzjoni ta’ xi theddida immedjata u serja għas-sikurezza pubblika ta’ Stat Membru jew ta’ xi Stat terz jew għall-interessi essenzjali ta’ xi Stat Membru u l-kunsens minn qabel ma jkunx jista’ jinkiseb fi żmien debitu. L-awtorità responsabbli biex tagħti l-kunsens tagħha għandha tiġi mgħarrfa mingħajr dewmien. (3) B’deroga mis-sub regolament (1)(d), id-data personali tista’ tiġi trasferita jekk: (a) xi waħda jew aktar mill-kondizzjonijiet stabbiliti taħt l-artikolu 28 tal-Att jiġu milħuqa, b’mod partikolari jekk: (i) it-trasferiment ikun neċessarju minħabba fl-interessi leġittimi speċifiċi tas-suġġett tad-data; jew (ii) it-trasferiment ikun neċessarju minħabba fl-interessi leġittimi prevalenti, speċjalment interessi pubbliċi importanti; jew (b) l-Istat terz jew il-korp internazzjonali destinatarju jipprovdi għal salvagwardji li jitqiesu xierqa mill-Kummissarju skont l-artikolu 28(3) tal-Att. (4) L-adegwatezza tal-livell ta’ protezzjoni msemmi fis-sub regolament (1)(d) għandu jkun valutat skont l-artikolu 27(2) tal-Att. 15. Trasmissjoni lil partijiet privati fl-Istati Membri. (1) Meta data persona li tkun waslet mingħand jew saret disponibbli minn awtoritajiet kompetenti fi Stat Membru ieħor, l-awtorità nazzjonali kompetenti destinatarja tal-informazzjoni tista’ tittrasmetti dik id-data lil partijiet privati biss jekk: (a) l-awtorità kompetenti tal-Istat Membru minn fejn tkun inkisbet id-data jkunu taw il-kunsens tagħhom għat-trasmissjoni f’konformità mal-liġi nazzjonali relattiva; (b) ebda interess leġittimu speċifiku tas-suġġett tad-data ma jkun jipprevjeni t-trasmissjoni; u (ċ) f’każijiet partikolari t-trasferiment ikun essenzjali għall-awtorità kompetenti nazzjonali li tkun qegħda tittrasmetti d-data lil parti privata: (i) għat-twettiq ta’ kompitu li jkun ġie assenjat lilha leġittimament; (ii) għall-prevenzjoni, l-investigazzjoni, l-iskoperta jew il-prosekuzzjoni ta’ reati kriminali jew l-esekuzzjoni ta’ pieni kriminali; (iii) għall-prevenzjoni ta’ theddid immedjat u serju għas-sikurezza pubblika; jew (iv) għall-prevenzjoni ta’ ħsara serja għad-drittijiet ta’ individwi. (2) L-awtorità nazzjonali kompetenti li tkun qegħda tittrasmetti d-data lil parti privata għandha tgħarraf lil din tal-aħħar bil-finijiet li għalihom dik id-data tista’ tintuża b’mod esklużiv. (3) Id-destinatarju għandu, meta ssirlu talba, jgħarraf lill-awtorità kompetenti nazzjonali li tkun ittrasmettiet jew għamlet disponibbli d-data personali bl-ipproċessar li jkun qed isirilha. 16. Informazzjoni għas-suġġett tad-data. (1) Is-suġġett tad-data jkollu d-dritt li jkun infurmat bil-ġbir jew bl-ipproċessar tad-data personali mill-awtoritajiet nazzjonali kompetenti, skont l-artikolu 19 tal-Att. L-informazzjoni għandha tkun soġġetta għall-eżenzjonijiet provduti taħt l-artikolu 23 tal-Att. (2) Meta data persona li tkun ġiet trasmessa jew tkun saret disponibbli bejn awtorità kompetenti nazzjonali u awtorità kompetenti fi Stat Membru ieħor, l-awtorità nazzjonali kompetenti tista’, skont id-disposizzjonijiet msemmija fis-sub regolament (1), titlob li l-awtorità kompetenti tal-Istat Membru l-ieħor ma tgħarrafx lis-suġġett tad-data. (3) Skont il-proċedura msemmija fis-sub regolament (2), l-awtoritajiet nazzjonali kompetenti involuti fi skambji ta’ data ma’ awtoritajiet kompetenti ta’ Stati Membri oħra, jistgħu wkoll ikunu mitluba mingħand dawk l-awtoritajiet tal-aħħar, biex ma jipprovdux informazzjoni li s-suġġett tad-data. F’dak il-każ l-awtorità kompetenti nazzjonali m’għandhiex tgħarraf lis-suġġett tad-data mingħajr il-kunsens minn qabel tal-awtorità l-oħra li tkun għamlet it-talba. 17. Dritt ta’ aċċess. (1) Kull suġġett tad-data għandu jkollu d-dritt li jitlob aċċess għall-informazzjoni li tkun proċessata dwar u minn awtorità nazzjonali kompetenti. Din it-talba għandha tiġi preżentata skont l-artikolu 21 tal-Att. (2) L-awtorità nazzjonali kompetenti li tirċievi t-talba għandha tipprovdi lis-suġġett tad-data informazzjoni skont l-artikolu 21(2) tal-Att. (3) L-informazzjoni msemmija fis-sub regolament (2) tista’ tkun soġġetta għal restrizzjonijiet skont l-artikolu 23 tal-Att, u biex ikun evitat li jiġu mfixkla inkjesti, investigazzjonijiet jew proċeduri uffiċjali jew legali, sakemm: (a) dik ir-restrizzjoni tkun tikkostitwixxi miżura meħtieġa u proporzjonata, u dan b’konsiderazzjoni dovuta mogħtija għall-interessi leġittimi tal-persuna involuta; u (b) f’każ ta’ restrizzjoni, is-suġġett tad-data għandu jkun intitolat li jirċievi konferma mingħand il-Kummissarju li jkunu seħħew il-verifiki kollha meħtie [a. (4) Kull rifjut jew restrizzjoni għall-aċċess għandha ssir bil-miktub li s-suġġett tad-data. Fl-istess ħin, ir-raġunijiet fattwali jew legali li fuqhom tkun baża ta d-deċiżjoni għandhom jiġu wkoll komunikati lilu. Din il-komunikazzjoni tal-aħħar tista’ titħalla barra meta r-rifjut jew ir-restrizzjoni jkunu seħħew skont is-sub regolament (3), u meta l-għoti ta’ informazzjoni fuq ir-raġunijiet fattwali jew legali, jistgħu jippreġudikaw lill-awtorità kompetenti nazzjonali milli teżerċita’ xi kompitu legali kif mfisser fl-artikolu 23 tal-Att. F’dawn il-każijiet kollha s-suġġett tad-data għandu jkun avżat li huwa jista’ jappella lill-Kummissarju jew li jikseb rimedju ġudizzjarju jew legali mill-qorti kompetenti. 18. Dritt għal rettifika, tħassir jew imblukkar. (1) Is-suġġett tad-data għandu jkollu d-dritt li jitlob rettifika, tħassir jew imblukkar ta’ data personali li ma tkunx ġiet ipproċessata b’konformità ma’ dawn ir-regolamenti u b’mod partikolari mar-regolamenti 5, 9 u 10. (2) L-awtorità nazzjonali kompetenti li tkun qed tipproċessa l-informazzjoni għandha tivverifika jekk it-talba tas-suġġett tad-data tkunx ġustifikata, u tiżgura li jittieħdu l-miżuri meħtieġa skont l-artikolu 22 tal-Att. (3) Jekk tiġi kontestata l-eżattezza dwar partita ta’ data personali mis-suġġett tad-data u dik l-eżattezza jew ineżattezza dwarha ma tkunx tista’ tiġi aċċertata, jista’ jsir riferiment gﬂal dik il-partita ta’ data. (4) Meta l-awtorità kompetenti nazzjonali tirrifjuta rettifika, tﬂassir jew imblukkar, ir-rifjut għandu jiġi komunikat bil-miktub lis-suġġett tad-data li għandu jiġi mgħarraf li jista’ jappella lill-Kummissarju jew jikseb rimedju ġudizzjarju jew legali mill-qorti kompetenti. 19. Dritt ta’ appell. (1) Meta l-aċċess, ir-rettifika, l-imblukkar jew it-tħassir jiġu rifjutati jew ristretti, is-suġġett tad-data jkollu d-dritt jappella quddiem il-Kummissarju fi żmien tletinjum minn meta jiġi mgħarra fis-suġġett tad-data, bid-deċiżjoni jew minn meta se ta’ raġonevolment jitqies li sarjafbiha. (2) Meta jkun qed jitratta appell, il-Kummissarju għandu jirrevedi d-deċiżjoni u jgħarraf li s-suġġett tad-data b’dik ir-reviżjoni u jekk l-awtorità kompetenti nazzjonali tkun x aġixxiet b’mod xieraq jew le. 20. Kumpens għad-danni. (1) Meta suġġett tad-data jkun sofra dannu b’riżultat ta’ operazzjoni ta’ proċessar illeġittimu jew ta’ xi attin kompatibbli ma’ dawn ir-regolamenti, huwa jkollu dritt jeżerċita azzjoni għad-danni skont l-artikolu 46 tal-Att. (2) Meta l-awtorità nazzjonali kompetenti tkun destinatarja ta’ data personali trasmessa minn xi awtorità kompetenti fi Stat Membru ieħor, l-ewwel awtorità destinatarja ma tistax, fil-kuntest tar-responsabbiltà tagħha lejn il-parti milquta, issemmi bħala difiża li d-data trasmessa ma kenitx eżatta. Jekk l-awtorità nazzjonali kompetenti tħallas kumpens għal dannu kaġunat bl-użu ta’ data mhux trasmessa korrettament, din ikollha jedd titlob lura l-ammontimħallas f’danni, mingħand l-awtorità kompetenti li tkun responsabbli għat-trasmissjoni mhux korretta, b’konsiderazzjoni mogħtija għal kull żball li jista’ jkun hemm min-naħa tal-awtorità kompetenti nazzjonali nnifisha. (3) Meta jiġi ppruvat li l-awtorità nazzjonali kompetenti tittrasmetti data mhux korretta, u b’riżultat ta’ dan, is-suġġett tad-data jsofri danni, li jiġu mbagħad kumpensati mill-awtorità kompetenti fi Stat Membru ieħor bħala d-destinatarja tal-informazzjoni, l-awtorità nazzjonali kompetenti għandu jkollha r-responsabbiltà li tirrifondi l-ammont imħallas bħala kumpens. 21. Kunfidenzjalità tal-ipproċessar. (1) Kull persuna li għandha aċċess għal data personali li taqa’ fil-kamp ta’ applikazzjoni ta’ dawn ir-regolamenti tista’ tipproċessa dik id-data biss jekk dik il-persuna hija membru ta’, jew taġixxi fuq l-istruzzjonijiet tal-awtorità nazzjonali kompetenti, sakemm ma tkunx meħtieġa tagħmel dan bil-li [i. (2) Il-persuni li jaħdmu għal awtorità kompetenti nazzjonali għandhom ikunu marbuta bir-regoli kollha għall-protezzjoni tad-data li japplikaw għall-awtorità kompetenti inkwistjoni kif ukoll b’kull liġi oħra jew strument legali ieħor vinkolanti li jirregola l-kunfidenzjalità u s-segretezza applikabbli għall-kariga uffiċjali tagħhom. 22. Sikurezza tal-ipproċessar. (1) L-awtoritajiet nazzjonali kompetenti għandhom jimplimentaw miżuri tekniċi u organizzattivi xierqa biex jipproteġu d-data personali kontra l-qerda aċċidentali jew illeġittima jew it-telf aċċidentali, alterazzjoni, żvelar jew aċċess mhux awtorizzati, b’mod partikolari meta l-ipproċessar jinvolvi t-trasmissjoni fuq network jew id-disponibbiltà bl-għoti ta’ aċċess awtomatizzat dirett, u kontra kull xorta illegali oħra ta’ proċessar, waqt li jitqiesu b’mod partikolari r-riskji ra ppreżentati bl-ipproċessar u x-xorta tad-data li tkun ser tiġi protetta. Waqt li jitqiesu l-aħħar żviluppi u l-ispiża tal-implimentazzjoni tagħhom, dawk il-miżuri għandhom jiżguraw livell ta’ sikurezza xieraq għar-riskji ra ppreżentati bl-ipproċessar u x-xorta tad-data li ser tiġi protetta. (2) Fir-rigward tal-ipproċessar awtomatizzat tad-data l-awtoritajiet nazzjonali kompetenti għandhom jimplimentaw miżuri mfassla sabiex: (a) jiċħdu l-aċċess minn persuni mhux awtorizzati għat-tagħmir li jipproċessa d-data użat għall-ipproċessar ta’ data personali (kontroll tal-aċċess għat-tagħmir); (b) jipprevjenu l-qari, l-ikkupjar, il-modifika jew it-tneħħija mhux awtorizzati tal-medja tad-data (kontroll tal-medja tad-data); (ċ) jipprevjenu d-dħul mhux awtorizzat ta’ data u l-ispezzjoni, il-modifika jew it-tħassir mhux awtorizzati ta’ data personali maħżuna (kontroll tal-ħażna); (d) jimpedixxu l-użu ta’ sistemi awtomatizzati ta’ proċessar ta’ data minn persuni mhux awtorizzati bl-użu ta’ tagħmir għall-komunikazzjoni tad-data (kontroll tal-utent); (e) jiżguraw li l-persuni awtorizzati biex jużaw sistema awtomatizzata ta’ proċessar ta’ data jkollhom aċċess biss għad-data koperta bl-awtorizzazzjoni għall-aċċess li jkollhom (kontroll tal-aċċess għad-data); (f) jiżguraw li jkun possibbli li jiġi verifikat u stabbilit lilliema korpi tkun intbagħtet jew saret disponibbli jew tista’ tintbagħat jew ssir disponibbli data personali bl-użu ta’ tagħmir għall-komunikazzjoni tad-data (kontroll tal-komunikazzjoni); (g) jiżguraw li jkun sussegwentement possibbli li jiġi verifikat u stabbilit liema data personali tkun ddaħħlet f’sistemi awtomatizzati ta’ proċessar tad-data u meta u minn min tkun iddaħħlet dik id-data (kontroll tad-dħul); (h) jimpedixxu l-qari, l-ikkupjar, il-modifika jew it-tħassir mhux awtorizzati ta’ data personali waqt it-trasferimenti tad-data personali jew waqt it-trasportazzjoni tal-medja tad-data (kontroll tat-trasportazzjoni); (i) jiżguraw li s-sistemi istallati jistgħu, fil-każ ta’ interruzzjoni, jiġu ristawrati (irkupru); (j) jiżguraw li l-funzjonijiet tas-sistema jaħdmu sew, li s-sejbien ta’ żbalji fil-funzjonijiet jiġi rappurtat (affidabbiltà) u li d-data maħżuna ma tistax tiġi mħassra permezz ta’ funzjonament ħażin tas-sistema (integrità). (3) Meta l-awtorità nazzjonali kompetenti taħtar proċessur biex jaġixxi għan-nom tagħha fil-kuntest tat-tifsira tal-artikolu 25 tal-Att, dak il-proċessur jista’ jinħatar biss jekk jiggarantixxi li josserva l-miżuri tekniċi u organizzattivi rikjesti meħtieġa taħt is-subregolament (1) u jikkonforma ruħu mal-istruzzjonijiet tal-awtorità nazzjonali kompetenti skont ir-regolament 21. L-awtorità nazzjonali kompetenti għandha tissorvelja lill-proċessur f’dawk l-aspetti. (4) Id-data personali tista’ tiġi proċessata minn proċessur biss ab bażi ta’ kuntratt bil-miktub jew kull att legali ieħor jistipula regoli speċifiċi dwar il-protezzjoni tad-data applikabbli għall-ipproċessar tad-data li tkun ingħatatat. 23. Notifika tal-ipproċessar tad-data. (1) L-ipproċessar tad-data personali għal finijiet ta’ dawn ir-regolamenti, għandu jkun soġġett għall-obbligi tan-notifika stabbiliti taħt l-artikolu 29 tal-Att. (2) Konformi mas-sub regolament (1), l-awtoritajiet nazzjonali kompetenti għandhom javżaw lill-Kummissarju bil-proċessi tad-data personali. Dak l-avviż għandu jispeċifika d-dettalji msemmija fl-artikolu 29(3) tal-Att. 24. Konsultazzjoni minn qabel. L-awtoritajiet nazzjonali kompetenti għandhom jikkonsultaw mal-Kummissarju, qabel ma jipproċessaw data personali li tkun ser tagħmel parti minn sistema ġdida ta’ arkivjar li tkun ser tinħoloq meta: (a) trid tiġi proċessata data personali sensittiva; jew (b) it-tip ta’ proċessar, partikolarment bl-użu ta’ teknoloġiji, mekkaniżmi jew proċeduri ġodda, ikun jinvolvi riskji speċifiċi ta’ xort’oħra għad-drittijiet u l-libertajiet fundamentali, u partikolarment għall-privatezza tas-suġġett tad-data. 25. Sorveljanza indipendenti. (1) Il-Kummissarju għandu jkun responsabbli għas-sorveljanza indipendenti kif ukoll biex jagħti pariri u jissorvelja kif jiġu applikati dawn ir-regolamenti. (2) Sabiex jiżgura konformità ma’ dawn ir-regolamenti il-Kummissarju għandu jeżerċita l-istess funzjonijiet u setgħat kif mogħtija lil u taħt l-Att. (3) Konfermement mas-sub regolament (2), il-Kummissarju jista’ jimponi pieni kif stipulat fl-Att jew kif jistgħu jkunu ordnati permezz ta’ regolamenti speċifiċi li jistabbilixxu pieni effettivi, proporzjonati u dissważivi li għandhom jiġu imposti fil-każ ta’ ksur tal-istess Att u tar-regolamenti magħmula taħtu. 26. Relazzjoni ma’ strumenti ta’ ftehim ma’ Stati terzi. (1) Id-disposizzjonijiet ta’ dawn ir-regolamenti huma mingħajr ħsara għal kull obbligu u impenn li jorbot lil Malta bis-saħħa ta’ strumenti ta’ ftehim bilaterali u, jew multilaterali ma’ Stati terzi li kienu fis-seħħ fil-waqt li ġew adottati dawn ir-regolamenti. (2) Meta fl-applikazzjoni ta’ dawn l-istrumenti ta’ ftehim bilaterali u, jew multilaterali, awtorità nazzjonali kompetenti tittrasferixxi lil Statterz data personali li tkun inkisbet minn Stat Membru ieħor, dak it-trasferiment għandu jirrispetta r-regolament 14(1)(ċ) jew (2), kif ikun adatt. (3) Minkejja s-sub regolamenti (1) u (2), l-awtoritajiet nazzjonali kompetenti għandhom, sa fejn ikun possibli, jimplimentaw miżuri kuntrattwali xierqa biex jiżguraw li t-trasferiment ta’ data personali lil Stati terzi li jirriżulta mill-obbligi internazzjonali ta’ Malta jkun jipprovdi livell adegwat ta’ protezzjoni tad-data. (4) Il-miżuri kuntrattwali msemmija fis-sub regolament (3) għandhom ikunu jifformaw parti mill-ftehim bilaterali jew multilaterali f’każ li dan jerġa jiġi negozjat, jew jistgħu jiġu implimentati separatament mill-istrument bilaterali jew multilaterali, sakemm dawk il-miżuri ma jkunux inkonsistenti ma’ dawk li jinsabu fil-ftehim eżistenti. (5) Qabel ma jimplimentaw xi miżuri kuntrattwali hekk kif imfisser fis-sub regolament (3), l-awtoritajiet nazzjonali kompetenti għandhom jippreżentaw dawk il-miżuri lill-Kummissarju għall-approvazzjoni tiegħu. 27. Relazzjoni ma’ atti tal-Unjoni adottati qabel. Meta, f’atti adottati taħt it-Titolu VI tat-Trattat dwar l-Unjoni Ewropea qabel id-data tad-dħul fis-seħħ ta’ dawn ir-regolamenti u li jirregolaw l-iskambju ta’ data personali li jinvolvu l-awtoritajiet nazzjonali kompetenti, jew l-aċċess għal dawk l-awtoritajiet maħtura għas-sistemi ta’ informazzjoni stabbiliti konformement mat-Trattat li jistabbilixxi l-Komunità Ewropea, ikunu ġew introdotti kondizzjonijiet speċifiċi dwar l-użu ta’ dik id-data, dawn il-kondizzjonijiet għandu jkollhom preċedenza fuq id-disposizzjonijiet ta’ dawn ir-regolamenti dwar l-użu ta’ data skambjata ma’ Stati Membri oħra. 28. Test Ing liż jipprevali. F’każ ta’ konflitt bejn it-test Malti u dak Ingliż f’dawn ir-regolamenti, jippreva li t-test Ingliż.